
CONSILIUL LOCAL AL COMUNEI  M Ă R G I N E N I

H O T Ă R Â R E
Nr. 44  din 16.09.2021   
privind înființarea, organigrama și numărul de personal a Serviciului Voluntar pentru Situații de Urgență al Comunei Mărgineni, Județul Neamț


	CONSILIUL LOCAL AL COMUNEI MĂRGINENI , JUDEȚUL NEAMȚ,

	Examinând raportul de aprobare nr. 4.188 din 08.09.2021, inițiat de către domnul Rotariu Vasile, primarul Comunei Mărgineni însoțit de raportul de specialitate al Șefului S.V.S.U Mărgineni, înregistrat sub  nr. 4.189din 08.09.2021 ;
	Văzând Ordinul Prefectului Județului Neamț nr. 321 din 27.08.2019 pentru aprobarea „Calendarului pentru punerea în aplicare a prevederilor O.M.A.I. nr. 75 din 27 iunie 2019 pentru aprobarea Criteriilor de performanță privind constituirea, încadrarea și dotarea serviciilor voluntare și a serviciilor private pentru situații de urgență”;
	Luând în considerare prevederile Ordonanţei Guvernului României nr. 88 din 30 august 2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, modificată și completată, ale Ordonanţei de Urgenţă a Guvernului României nr. 21 din 15 aprilie 2004 (*actualizată*) privind Sistemul Naţional de Management al Situaţiilor de Urgenţă, ale Legii nr. 481 din 8 noiembrie 2004 republicată, privind protecţia civilă, ale Legii nr. 307 din 12 iulie 2006 (*actualizată*) privind apărarea împotriva incendiilor, ale Ordinului Ministrului Afacerilor Interne nr. 75 din 27 iunie 2019 pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă ;
	Având în vedere dispozițiile art. 129 alin. (7) lit. h) din O.U.G. nr. 57 din 3 iulie 2019 privind Codul administrativ cu modificările și completările ulterioare ;
	În temeiul prevederilor art. 129 alin. (1) alin. (2) lit. d) și alin. (3) lit. e) din O.U.G. nr. 57 din 3 iulie 2019 privind Codul administrativ cu modificările și completările ulterioare ,

H O T Ă R Ă Ș T E :

Art. 1  - Se înființează Serviciul Voluntar pentru Situații de Urgență, de tipul V2, în subordinea Consiliului local al Comunei Mărgineni, Județul Neamț .

Art. 2  - Serviciul Voluntar pentru Situații de Urgență se încadrează cu un număr de 12 persoane, din care 1 angajat pe funcțiile specifice serviciului voluntar și 11 voluntari, după următoarea structură organizatorică :
1. Compartimentul pentru prevenire:
a) un specialist pentru toate instituțiile publice și operatorii economici din subordinea Consiliului local;
b) un specialist la fiecare 500 de gospodării și/sau clădiri de locuit colective, în mediul rural;



2. Una formație de intervenție condusă de un șef formație de intervenție, care are în compunere:
a) 1 (una) grupă de intervenție, care încadrează autospeciala de stingere cu apă și spumă compusă din:
· 1 (un) șef grupă de intervenție ,
· 3 servanți pompieri și 1 (un) conducător autospecială .

           Art. 3 - Se aprobă Organigrama și numărul de personal al Serviciului Voluntar pentru Situații de Urgență, prevăzută în Anexa nr. 1 la prezenta hotărâre.

	Art. 4 - Se aprobă Regulamentul de organizare și funcționare a Serviciului Voluntar pentru Situații de Urgență al Comunei Mărgineni, Județul Neamț,  prevăzut în Anexa nr. 2 la prezenta hotărâre.

            Art. 5 - Componenţa nominală a membrilor Serviciului Voluntar pentru Situaţii de Urgenţă al Comunei Mărgineni, Judeţul Neamț, stabilirea normei proprii de dotare a Serviciului Voluntar pentru Situaţii de Urgenţă și actualizarea fișei postului pentru personalul angajat pe funcțiile specifice serviciului voluntar, se va face prin Dispoziţie a primarului Comunei Mărgineni, Judeţul Neamț.    
        
           Art. 6 -  La  data  adoptării   prezentei   hotărâri   se  abrogă  H.C.L.  nr.  57  din  29. 11. 2019  privind înființarea, organigrama și numărul de personal a Serviciului Voluntar pentru Situații de Urgență al Comunei Mărgineni, Județul Neamț .

            Art. 7 - Secretarul general al Comunei Mărgineni va comunica prezenta hotărâre Instituției Prefectului – Județul Neamț, persoanelor și instituțiilor interesate.


             Preşedinte de şedinţă ,                                                           Contrasemnează pentru legalitate ,        
                 Consilier local ,                                                                     Secretarul general al Comunei ,
[bookmark: _GoBack]               Ion  D R A G A N                                                                             Virgil   G A V R I L

